Ανδρέας Πάντζης

Ο Ανδρέας Πάντζης είναι Κύπριος σκηνοθέτης του κινηματογράφου, του θεάτρου και της όπερας.

 Βιογραφικά στοιχεία 
Γεννήθηκε στην Κύπρο, στην Αμμόχωστο.

 Σπουδές και πρώτες συνεργασίες 
Από το 1970 έως το 1976, σπούδασε στο Κρατικό Ινστιτούτο Κινηματογραφίας της Μόσχας, στο τελευταίο Εργαστήρι Σκηνοθεσίας του Μιχαήλ Ρομ. Μετά το θάνατο του Ρομ, το Εργαστήρι διηύθυνε ο Λεβ Κουλιτζάνοφ. 

Το διάστημα 1976-1977 ο Ανδρέας Πάντζης έκανε σεμινάριο θεατρικής σκηνοθεσίας στο Θέατρο Ταγκάνκα του Γιούρι Λιουμπίμοφ («Ο Κύριος και η Μαργαρίτα» του Μιχαήλ Μπουλγκάκοφ). Ακόμη, έκανε σεμινάριο στο Θέατρο Μαλάγια Μπρόναγια του Ανατόλι Έφρος («Μήνας στην εξοχή» του Ιβάν Τουργκένιεφ). To διάστημα 1977–1978 έκανε σεμινάριο σκηνοθεσίας όπερας, στο Μουσικό Θέατρο Μόσχας Κ. Στανισλάφσκι & Νερμίροβιτς-Ντατσένκο, κοντά στον Λεβ Μιχάιλοφ («Οι παλιάτσοι» του Ρουτζέρο Λεονκαβάλο).

 Άλλες δραστηριότητες 
Ο Ανδρέας Πάντζης από το 1979 μέχρι το 1981 διηύθυνε το Θεατρικό Εργαστήρι του Δημητρίειου Πολιτιστικού Κέντρου στη Λάρνακα. Από το 1989 μέχρι το 1992 έζησε στο δυτικό Βερολίνο, με υποτροφία της Γερμανικής Υπηρεσίας Ακαδημαϊκών Ανταλλαγών.

Είναι μέλος Διεθνών Κριτικών Επιτροπών και Προκριματικών Κινηματογραφικών Φεστιβάλ στις πόλεις Μάνχαϊμ, Μονς, Βάρνα, Δράμα, Θεσσαλονίκη, στο φεστιβάλ Λίστοπαντ στο Μινσκ, στο Ζολοτόι Βίτιαζ στη Ρωσία, στο Φεστιβάλ Ελευθεροτυπίας, στο Μπριγκαντίνα Ουκρανία, στο Φεστιβάλ Μικρού Μήκους Λεμεσού, κλπ.

Έχει δημοσιεύσει θεωρητικά κείμενα για την Τέχνη σε διάφορα περιοδικά, σε Ελλάδα και Κύπρο.

 Φιλμογραφία 

 Επιλεκτική φιλμογραφία του Ανδρέα Πάντζη 

 «Οι Πυροβολισμοί που πέσαν την Αυγή δεν είναι οι Τελευταίοι...» ή «Η Φάλαγγα» (1973 – 1976), βασισμένο στο βιβλίο του Περικλή Κοροβέση «Οι Ανθρωποφύλακες».
 Ειδικό Βραβείο της Κριτικής Επιτροπής στο Φεστιβάλ Φοιτητικών Ταινιών του Κρατικού Ινστιτούτου Κινηματογραφίας της Μόσχας, 1975.
 Βραβείο της Ένωσης Ξένων Φοιτητών του Κρατικού Ινστιτούτου Κινηματογραφίας της Μόσχας στο ίδιο Φεστιβάλ.
 «Ο Βιασμός της Αφροδίτης» (1983 – 1985)
 Βραβείο Πρωτοεμφανιζόμενου Σκηνοθέτη. 26ο Φεστιβάλ Κινηματογράφου Θεσσαλονίκης, 1985
 Ειδικό Βραβείο του Διεθνούς Κινηματογραφικού Φεστιβάλ Μάνχαϊμ «...για τη στυλιστική ιδιαιτερότητα του και την εξαιρετική χρήση της Κινηματογραφικής Γλώσσας...», 1985.
 Μεσογειακό Κινηματογραφικό Φεστιβάλ Βαλένθια: Ορειχάλκινος Φοίνικας, 1986
 Υπουργείο Πολιτισμού της Ελλάδος : Κρατικό Βραβείο Σκηνοθεσίας, 1986
 Υπουργείο Πολιτισμού της Ελλάδος : Κρατικό Βραβείο Μοντάζ, 1986

 «Τριμίθι: Αναπαράσταση με Λέξεις» ή «Όταν δεν μπορείς να ζήσεις Ομιλείς...» (1981 – 1988)
 «Η Σφαγή του Κόκορα» (1993 – 1996)
 37ο Φεστιβάλ Κινηματογράφου Θεσσαλονίκης, 1996: Βραβείο Καλύτερης Ταινίας, Βραβείο Σκηνοθεσίας, Βραβείο Καλύτερου Γυναικείου Ρόλου στη Βαλέρια Γκολίνο, Βραβείο Καλύτερου Ανδρικού Ρόλου στον Γιώργο Χωραφά, βραβείο FIPRESCI
 4ο Διεθνές Φεστιβάλ Κινηματογράφου Βάρνας, 1996: Ειδικό Βραβείο της Κριτικής Επιτροπής
 Βραβείο Πανεπιστημίου της Σόφιας «... για την έρευνα στο κινηματογραφικό χώρο και  χρόνο ...»
 Διεθνές Φεστιβάλ Κινηματογράφου και Μάρκετ Βαρκελώνης, 1997: Καλύτερη Ευρωπαϊκή Ταινία Μυθοπλασίας
 Φεστιβάλ Μεσογειακού Κινηματογράφου Ρώμης, 1997: Βραβείο για την αρτιότητα της Κινηματογραφικής Γλώσσας
 Υπουργείο Πολιτισμού της Ελλάδος, 1997: Πρώτο Βραβείο Καλύτερης Ταινίας
Η ταινία το 1998 αντιπροσώπευσε την Ελλάδα στα Βραβεία Όσκαρ για την Καλύτερη Ξενόγλωσση Ταινία.

 «2000 wegen nach Weimar» (1999), για τους γιορτασμούς με την ευκαιρία του 2000 και της Βαϊμάρης, ως Πολιτιστικής Πρωτεύουσας της Ευρώπης. 

 «Το Τάμα» (2000-2001)
 42ο Φεστιβάλ Κινηματογράφου Θεσσαλονίκης, 2001: βραβείο FIPRESCI, τρίτο Βραβείο Καλύτερης Ταινίας, Βραβείο Καλύτερου Ανδρικού Ρόλου (Γιώργος Χωραφάς)
 26ο Διεθνές Φεστιβάλ Κινηματογράφου Καΐρου, 2002: βραβείο Καλύτερου Καλλιτεχνικού Επιτεύγματος – Καλύτερου Σκηνοθέτη
 3ο Μεσογειακό Φεστιβάλ Κολωνίας, 2002: Βραβείο Καλύτερου Ανδρικού Ρόλου (Γιώργος Χωραφάς)

 «...Φωτογραφική Μηχανή Σωστά Κανονισμένη...» (2004)

 «Ο Σεφέρης στη χώρα της έκλειψης» (2007)
 Ειδικό Βραβείο της Κριτικής Επιτροπής του 16ου  Διεθνούς Φεστιβάλ Κινηματογράφου «Χρυσός Ιππότης», Ρωσία, 2007.

 Θεατρικές παραστάσεις 

 «Ο κυρ-Λεωνίδας μπροστά στην Επανάσταση» του Ιόν Λούκα Καρατζιάλε. Δημητρίειον Πολιτιστικό Κέντρο Λάρνακας. 1981.
 «Τέλος του παιχνιδιού» του Σάμιουελ Μπέκετ. Θέατρο ‘ΕΝΑ’. 1988.
 Ντέιλι-Ντέιλι» του Β. Κωνσταντίνου. Σατιρικό Θέατρο. 1989.
 Η νίκη» της Λούλας Αναγνωστάκη, Θεατρικός Οργανισμός Κυπρου,1989.
 Την άλλη Κυριακή» του Γ. Παπαδογεώργου. Θέατρο ‘Πράξις’. 1990.
 Του κύκλου τα γυρίσματα» με την ευκαιρία των 20 χρόνων του Θεατρικού Οργανισμού Κύπρου. 1991.
 «Περιμένοντας τον Γκοντό» του Σάμιουελ Μπέκετ. Θέατρο ‘Πράξις’.1996.
 «Ψηλά από τη γέφυρα» του Άρθουρ Μίλερ. Θέατρο ‘Πράξις’. 1997
 «La Nonna» του Ρομπέρτο Κόσσα. Θεατρο ‘ΕΝΑ’. 1997.
 «Ο Εβραίος της Μάλτας» του Κρίστοφερ Μάρλοου. Θεατρικός Οργανισμός Κύπρου. 1988.
 «Μάκβεθ» του Ουίλλιαμ Σαίξπηρ. Θεατρικός Οργανισμός Κύπρου. 2000.
 «Οιδίπους Τύραννος» του Σοφοκλή. Εθνικό Θέατρο Βουλγαρίας. (Σόφια). 2002.
 «Δεσποινίς Τζούλια» του Όγκουστ Στρίντμπεργκ, Δημοτικό Θέατρο Λάρνακας, 2004.
 «Οι ηθοποιοί» του Γιώργου Σκούρτη, Θεατρικός Οργανισμός Κύπρου, 2006.
 «Οι τρεις αδελφές» του Άντον Τσέχωφ. Κρατικο Θεατρο της Κραϊόβας, Ρουμανία. 2010.
 «Προμηθεύς δεσμώτης» του Αισχύλου. Διεθνες Φεστιβαλ "Τα Κυπρια". Υπουργειο Παιδειας και Πολιτισμου της Κυπρου. 2014.
 «Κάστινγκ» του Αλεξάντρ Γκάλιν. Θεατρικος Οργανισμος Κυπρου. 2016.

 Όπερα 

 «Ντον Τζοβάνι» του Βόλφγκανγκ Αμαντέους Μότσαρτ. Συμπαραγωγή της Λυρικής Σκηνής Κύπρου και του Υπουργείου Πολιτισμού της Βουλγαρίας. Σόφια. 1998

Κατηγορία:Κύπριοι σκηνοθέτες
Κατηγορία:Κύπριοι σεναριογράφοι